open-index/open-wikipedia-markdown huggingface dataset:
Neeal yn Ainey (NGC 6822)

Ta'n enmys oikoil **Hubble 1925 III** currit er **Neeal yn Ainey** ayns Co-rollageys Barnard er-yn-oyr dy nee eshyn va'n trass (earroo 3 Raueagh) red va recortyssit 'sy phabyr *N.G.C. 6822, A Remote Stellar System* lesh Hubble 'sy vlein 1925. T'eh goaill stiagh ardjyn jeh brooightey gial H II. Ayns pabyr lesh Paul W. Hodge 'sy vlein 1977 v'eh enmyssit Hodge 4.

Ta'n soylley echey feer chosoyalagh rish y neeal filmadagh ta ry-gheddyn 'sy Vodjal Magellanagh Mooar (BMM; jeeagh er Meaburn 1981). Rere soylley, t'eh cur y neeal fainagh N70 'sy BMM ayns cooinaghtyn.

Va'n red Hubble III ayns NGC 6822 currit fo sooillagyn y Manchester Echelle Spectrometer II 'sy vlein 1987

## Jeeagh er neesht
* Neeal y Volgan (NGC 6822)
* NGC 6822

## Imraaghyn

## Kianglaghyn magh
* Simbad
* Clayton, C.A.  "The Dynamics of the giant ring nebula Hubble III in NGC 6822", *[[Monthly Notices of the Royal Astronomical Society]]*, ym-l. 226, 15 Boaldyn 1987, dg.&nbsp;493-504
Yn Peinteyr

She co-hollys rollageagh 'sy lieh-sfeyr niauoilagh yiass eh **yn Peinteyr** (ny **Pictor** 'syn ennym Ladjynagh echey). T'eh soit eddyr y rollage Canopus as y Bodjal Magellanagh Mooar. She aagherrid jeh'n çhenn-ennym **Equuleus Pictoris** eh yn ennym Ladjynagh noa-emshiragh echey. Dy cadjin t'eh soilshit myr tackish as v'eh enmyssit lesh yn Abbé Nicolas-Louis de Lacaille 'sy 18oo eash. Alpha Pictoris, y rollage s'gilley 'sy cho-hollys rollageagh, she rollage ard-straihagh vane t'eh as t'eh soit mysh 97&nbsp;sollys-vlein veih'n Dowan. Ta'n Peintyr cummal RR Pictoris, corys rollage chaghlaaee cho-leaystagh v'er ny lossey myr nova, as v'er ny roshtyn dys 1.2 er mooadys baghtal (shilleydagh) 'sy vlein 1925 roish my jagh eh er ny ghorraghey.

Haink y Peinteyr dy ve cronnalagh kyndagh rish y nah rollage s'gilley ayn, Beta Pictoris. T'eh soit 63.4&nbsp;sollys-vlein veih'n Dowan as t'eh cruinnit lesh jysk joan quaagh ta berçhagh lesh carboan cur liorish daa phlanaid neughrianagh. Ta planaidyn er ny ve fakinit ta cruinlaghey queig rollage elley. Ta HD 40307, crivassan orange-vuigh, coontit ny mast'oc. Ta shey planaid echey goaill stiagh HD 40307 g, sur-Chruinney phossible 'sy chryss yn-vaghagh cheayrt-rollageagh. She Rollage Kapteyn y rollage s'niessey da'n Dowan 'sy Pheinteyr. She crivassan jiarg t'eh ta soit 12.76 hollys-vlein veih'n Dowan as v'eh er ny chredjal dy row daa hur-Chruinney cruinlaghey eh 'sy vlein 2014 agh va mayrnaght y daa phlanaid shen er ny phrowal noi 'sy vlein 2021. She co-rollageys radio eh Pictor A as t'eh skiootal skioot plasmey 800,000 sollys-vlein er lhiurid veih towl doo sur-vooar ec y çheshvean. 'Sy vlein 2006, va bleaystey scell-gamma—GRB 060729—fakinit 'sy Pheinteyr, as yn eear-hoilshean scell-X er ny ve cronnit feie begnagh daa vlein.

## Noteyn

## Imraaghyn

## Kianglaghyn magh

* Yn Peinteyr so-chriggaragh
Yn Kiouyl (co-hollys rollageagh)

She co-hollys rollageagh 'sy speyr yiass eh **yn Kiouyl** (ny **Carina** 'syn ennym Ladjynagh echey). She bun jiass y çhenn-cho-hollys rollageagh ny smoo, Argo Navis (y lhong *Argo*) derrey v'eh er ny rheynn magh ayns tree ayrn, cur liorish Jerrey ny Lhuingey as ny Shiauill.

She Canopus y rollage s'gilley as eh −0.72 er mooadys baghtal.

## Imraaghyn

## Kianglaghyn magh

* ''The Deep Photographic Guide to the Constellations: Carina'' 
* Neeal Eta Carina lesh Thomas Willig
* ''Star Tales'' lesh Ian Ridpath&nbsp;– Carina
* Y Kiouyl so-chriggaragh
Yn Eeast Etlee

She co-hollys rollageagh 'sy speyr yiass eh **yn Eeast Etlee** (ny **Volans** 'syn ennym Ladjynagh echey, aagherrid y çhenn-ennym bunneydagh **Piscis Volans**). She nane jeh daa cho-hollys rollageagh jeig v'er ny chroo lesh Petrus Plancius veih baghtyn Pieter Dirkszoon Keyser as Frederick de Houtman as v'eh er ny haishbyney da'n chied cheayrt er cruinnag niauoilagh  er crantessen va soilshit magh 'sy vlein 1597 (ny 1598) ayns Amsterdam lesh Plancius marish Jodocus Hondius. V'eh er ny haishbyney da'n chied cheayrt 'syn atlas niauoilagh *[[Uranometria]]* lesh Johann Bayer 'sy vlein 1603.

She Gamma Volantis y rollage s'gilley as eh 3.62 er mooadys baghtal.

## Imraaghyn
### Symnaghyn

### Farraneyn-fys

* 
* 
* 

## Kianglaghyn magh

* ''The Deep Photographic Guide to the Constellations: Volans'' 
* Yn Eeast Etlee so-chriggragh
Rolley rollageyn 'syn Eeast Etlee

Shoh rolley ny rollageyn cronnalagh ayns co-hollys rollageagh yn Eeast Etlee, er ny rang-oardraghey rere sollysid s'gilley dys sollysid s'baiht.

## Jeeagh er neesht
* Rolley rollageyn rere co-hollys rollageagh

## Imraaghyn
* 
* 
* 
*
*
Crooin y Jiass

She co-hollys rollageagh beg 'sy lieh-sfeyr niauoilagh yiass eh **Crooin y Jiass** (ny **Corona Australis** 'syn ennym Ladjynagh echey). T'eh ny huarastyl jiass da Crooin y Twoaie 'sy lieh-sfeyr niauoilagh hwoaie. T'eh coontit mastey ny 48 co-hollys rollageagh va listit lesh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. Ren ny Shenn Ghreagee jeeaghyn er y cho-hollys rollageagh myr slongan blaaghyn as chur ad eh ry-cheilley rish y Tideyr ny rish y Chentaur. Ta cultooryn eigsoylagh elley er ny hoylley yn pattern myr turtyl, myr edd ostriçh, myr paalan, ny myr bwaagh lesh hyracsagh creggey.

Ga dy vel eh ny s'baiht na Crooin y Twoaie, ta pattern ny rollageyn echey, t'ayns cummey oohchrooagh ny crou chabbil, feer anchaslyssagh. T'ad Alpha as Beta Coronae Australis yn daa rollage s'gilley ayn as ad mysh 4.1 er mooadys baghtal. She Epsilon Coronae Australis y sampleyr s'gilley jeh rollage chaghlaaee W Ursae Majoris ta ry-akin 'sy speyr yiass. As eh ny lhie liorish Raad Mooar Gorree, ta Crooin y Jiass cummal fer jeh ny h-ardjyn rollage-chrooagh s'niessey da Corys ny Greiney—neeal dorraghey joanagh ta enmyssit Bodjal Co-vreneenagh Chrooin y Jiass, ta soit mysh 430 sollys-vlein voin. Çheusthie jeh, shymmey rollage ec ny keimyn s'aa jeh'n vea oc. Ta ny rollageyn caghlaaee R as TY Coronae Australis soilshean ayrnyn jeh'n neeal as, kyndagh rish shen, t'eh anchasley ayns soilsheenid veih ayrn dys ayrn.

## Imraaghyn

## Kianglaghyn magh

* ''The Deep Photographic Guide to the Constellations: Corona Australis''
Florencia Otero

She ben-aghteyr as arraneyder Argenteenagh ee **Arcángela María Florencia Otero Ramos** (ruggit er 11 Jerrey Souree 1989), ta share er enney myr **Florencia Otero**. T'ee mie er enney kyndagh rish e paartyn theateragh ayns *[[Rent (cloie kiaullee)|Rent]]* (2008), *[[Despertar de primavera]]* (2010), *[[Next to Normal|Casi normales]]* (2011–2012), *Tango Feroz* (2013), *Franciscus, una razón para vivir* (2016), as *[[Fiddler on the Roof|El violinista en el tejado]]* (2018), chammah's e paartyn er y çhellveeish ayns *[[Frecuencia 04]]* (2004), *[[Mujeres de nadie]]* (2007–2008), *[[La maga y el camino dorado]]* (2008–2009), *[[Alguien que me quiera]]* (2010), as *[[Las Estrellas (straih hellveeish)|Las Estrellas]]* (2017).

## Kianglaghyn magh
*
Eeast y Jiass

She co-hollys rollageagh 'sy lieh-sfeyr niauoilagh yiass eh **Eeast y Jiass** (ny **Piscis Austrinus** 'syn ennym Ladjynagh echey). Va'n ennym echey reiht myr condaigys no'n cho-hollys rollageagh ny smoo, ny Yeeastyn ta soilshit lesh piyr dy yeeastyn. Roish y 20oo eash, v'eh enmyssit **Piscis Notius** 'sy Ladjyn chammah. Va Eeast y Jiass coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. Keayrt dy row, ren rollageyn cho-hollys rollageagh noa-emshiragh y Ghroose croo "famman" Eeast y Jiass. 'Sy vlein 1597 (ny 1598), yiare Petrus Plancius co-hollys rollageagh er lheh as ren eh enmyssey eh ass y ghroose.

She co-hollys rollageagh baiht t'eh, as cha nel agh un rollage echey ny s'gilley na'n 4oo mooadys: Fomalhaut, jeh'n 1d vooadys as y 18oo rollage s'gilley 'sy speyr oie. Ta Fomalhaut cruinnit lesh jysk keayrt-rollageagh as s'liklee dyy vel planaid ayn 'sy chorys echey. Ta reddyn elley 'sy cho-hollys rollageagh goaill stiagh Lacaille 9352, fer jeh ny crivassanyn jiargey s'gilley 'sy speyr oie (ga nagh vel eh ry-akin da'n tooill); as PKS 2155-304, red BL Lacertae ta coontit mastey ny blazaryn shilleydagh s'gilley 'sy speyr.

## Imraaghyn

## Kianglaghyn magh

* Eeast y Jiass so-chriggaragh
Crooin y Twoaie

She co-hollys rollageagh beg 'sy lieh-sfeyr niauoilagh hwoaie eh **Crooin y Twoaie** (ny **Corona Borealis** 'syn ennym Ladjynagh echey). T'eh coontit mastey ny 48 co-hollys rollageagh va listit lesh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. Ta ny rollageyn s'gilley croo arc lieh-chiarkylagh. 'Syn eayn-skeealleydaght chlassicagh ta Crooin y Twoaie soilshey yn chrooin chur Dionysus da'n ven-phrinse Kreetagh Ariadne as va soit sheese lioree ayns niau. Hoilshee cultooryn elley yn pattern myr kiarkyl fir-reill, edd urley, ooig maghouin, ny towl jaagh. Ren Ptolemy listal tuarastyl jiass, Crooin y Jiass, lesh pattern cosoylagh.

She Alpha Coronae Borealis y rollage s'gilley ta 2.2 er mooadys baghtal. She R Coronae Borealis y frauehoylley da rang tiark dy rollageyn foawragh—ny rollageyn caghlaaee R Coronae Borealis—ta feer ghoan ayns hiddragien as er credjal dy daink ad ass co-vestey daa chrivassan bane. She sorçh neuchadjin dy rollageyn caghlaaee ta enmyssit novaghyn aahaghyrtagh eh T Coronae Borealis. Dy cadjin, t'eh 10 er mooadys, agh 'sy vlein 1946 ren eh lossey dys 2 er mooadys, as t'eh faaishnit dy gholl dys 2 er mooadys reesht 'sy vlein 2025. She coryssyn yl-rollageagh ad ADS 9731 as Sigma Coronae Borealis ta cummal shey as queig co-olt er lheh. Ta planaidyn neughrianagh cha mooar as Jupiter ec queig rollage 'sy cho-hollys rollageagh. She çhaglym co-rollageyssyn eh Abell 2065 ta jeant seose jeh 400 oltey as ta soit un villoon dy hollys-vleeantyn veih Corys ny Greiney. Chammah's shen, she oltey jeh Sur-haglym Chrooin y Twoaie ta Abell 2065.

## Imraaghyn

## Kianglaghyn magh
*
Florencia Vigna

She ben-aghteyr, daunseyr, as arraneyder Argenteenagh ee **Florencia Giannina Vigna** (ruggit er 11 Mean Souree 1994), ta mie er enney chammah fo'n ennym ardan eck, **Flor Vigna**. T'ee mie er enney er y chooid smoo son e commeeys ayns ny straihyn çhellveeish rieughid *[[Combate (straih hellveeish)|Combate]]* as *[[Bailando por un sueño (traih hellveeish Argenteenagh)|Showmatch: Bailando por un sueño]]*, raad v'ee er ny crooinaghey ymmodee dy cheayrtyn. CHammah's shen, t'ee mie er enney myr ben-aghteyr ayns ny straihyn çhellveeish *[[Simona (straih hellveeish)|Simona]]* as *[[Mi hermano es un clon]]*.

## Kianglaghyn magh
* 
* 
* 
*
Jennifer Winget

She ben-aghteyr Injinagh ee **Jennifer Winget** (ruggit er 30 Boaldyn 1985). Er y chooid smoo, t'ee gobbraghey ayns çhellveeish y Hindish. T'ee coontit mastey ny ben-aghteyryn çhellveeish smoo eeckit 'syn Injey as t'ee er ny gheddyn ram accolaidyn, goaill stiagh daa Aundyr ITA as daa Indian Telly Awards.

Ghow Winget toshiaght rish e coorse bea myr ben-aghteyr paitçhey 'sy fillym *[[Akele Hum Akele Tum]]* 'sy vlein 1995 as hoshee ee cloie er y çhellveeish 'sy vlein 2002 ayns *[[Shaka Laka Boom Boom]]*. Ny s'anmey, chossyn ee moylley da'n toylley eck jeh Sneha Bajaj ayns *[[Kasautii Zindagii Kay (straih hellveeish 2001)|Kasautii Zindagii Kay]]* as jeh Dr. Riddhima Gupta ayns *[[Dill Mill Gayye]]*. Ren Winget shickyraghey ee hene myr ben-aghteyr toshee marish e soylley jeh Kumud Sundari Desai ayns *[[Saraswatichandra (straih hellveeish)|Saraswatichandra]]*, jeh Maya Mehrotra ayns *[[Beyhadh]]*, as jeh Zoya Siddiqui ayns *[[Bepannah]]*. Chossyn ee yn ITA Award for Best Actress Jury son e paartyn ayns *Saraswatichandra* as *Beyhadh*. Skeayl Winget magh e skianyn dys yn eddyr-voggyl marish *[[Code M]]*, obbyr chur j'ee enmyssaght da Filmfare OTT Award.

## Jeeagh er neesht
* Rolley ben-aghteyryn çhellveeish y Hindish
* Rolley ben-aghteyryn çhellveeish Injinagh
* Rolley ben-aghteyryn fillym Injinagh

## Imraaghyn

## Kianglaghyn magh

* 
*
Ny Meihaghyn (co-hollys rollageagh)

She co-hollys rollageagh er cassyn ny greiney 'sy lieh-sfeyr niauoilagh yiass ad **ny Meihaghyn** ny **yn Meih** (ny **Libra** 'syn ennym Ladjynagh echey). She  (♎︎) yn cowrey astroaylleeagh echey. T'eh baiht dy liooar gyn rollage erbee jeh'n chied vooadys baghtal, as t'eh ny lhie eddyr y Voidyn 'sy neear as y Scorp 'sy niar. She Beta Librae, ta enmyssit Zubeneschamali chammah, y rollage s'gilley 'sy cho-hollys rollageagh as eh 2.61 er mooadys baghtal. T'eh er fys ain dy vel planaidyn ry-gheddyn ayns wheesh as tree corys planaidagh ayn.

## Kianglaghyn magh

* ''The Deep Photographic Guide to the Constellations: Libra'' 
* Co-hollys rollageagh ny Meihaghyn 
* ''Star Tales'' lesh Ian Ridpath – Libra
Yn Kentaur

She co-hollys rollageagh gial 'sy speyr yiass eh **yn Kentaur** (ny **Centaurus** 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageydery Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. 'Syn eayn-skeealleydaght Ghreagagh, ta'n co-hollys rollageagh soilshey magh kentaur, baagh lieh-gheiney as lieh-chabbil (ta co-hollys rollageagh y Tideyr ass cassyn ny greiney enyssit ass kentaur chammah. Ta ny rollageyn ard-chronnalagh goaill stiagh Alpha Centauri, y corys rollageagh s'niessey da Corys ny Greiney, e naboo Beta Centauri, as HR 5171, fer jeh ny rollageyn smoo t'er fys ain. Ta'n co-hollys rollageagh goaill stiagh Omega Centauri, y çhaglym bluckanagh s'gilley myr ta fakinit veih'n Dowan as y fer smoo ayns Raad Mooar Gorree as remlad co-rollageys crivassanagh, foddee.

## Imraaghyn

## Kianglaghyn magh

* ''The Deep Photographic Guide to the Constellations: Centaurus'' 
* ''Starry Night Photography'': Centaurus 
* ''Star Tales'' lesh  Ian Ridpath&nbsp;– Centaurus
Sarah Toscano

She screeudeyr arrane as arraneyder Iddaalagh ee **Sarah Toscano** (ruggit er 9 Jerrey Geuree 2006). 'Sy vlein 2024, chossyn ee yn treeoo lhieggan as feed jeh'n chlaare-schlei *[[Amici di Maria De Filippi]]*.

## Bea aeg as ynsagh
Va Sarah Toscano ruggit ayns Vigevano, queiggey Pavia, y treeoo paitçhey lesh Petra Polomsky, ynseyder Germaanagh ass Stuttgart, y Ghermaan, as Marco Toscano, greeseyder dellalys 'sy çhynskyl liarey. Ta shuyr ny shinney, Giulia, as braar ny shinney, Lorenzo, eck.

Hoshee ee jannoo studeyrys er y phianney tra v'ee queig bleeaney d'eash. Car e lambaanid, hayrn Toscano cleayn kiaullee veih ellyneyryn pop-chiaull lheid as Dua Lipa, Ariana Grande, Olivia Rodrigo, as Britney Spears cur liorish ellyneyryn Iddaalagh lheid as Annalisa, Chiara Galiazzo, Mina, Lucio Dalla, as Ultimo.

She leddogeyr ee Toscano chammah as chloie ee ayns straih C ny mraane as chossyn ee yn feniaghtys leddoge queiggagh 'sy vlein 2020 marish Club Spoyrt Selva Alta. Ren ee frastyl er Scoill Ard "Vittorio Bachelet" ayns Abbiategrasso, Milaan, agh ren ee brishey veih e studeyryssyn 'sy vlein yerrinagh eck son dy ghoaill ayrn 'sy chlaare-schlei çhellveeish *[[Amici di Maria De Filippi]]*.

## Imraaghyn

## Kianglaghyn magh

* 
* 
* Sarah Toscano ec AllMusic
* Jysk-oaylleeaght Sarah Toscano ec Discogs
* Sarah Toscano ec Genius
* Sarah Toscano ec Musicbrainz
Yn Ollay (co-hollys rollageagh)

She co-hollys rollageagh hwoaie er plaaney Raad Mooar Gorree eh **yn Ollay** (ny **Cygnus** 'syn ennym Ladjynagh echey). She nane jeh ny co-hollyssyn rollageagh smoo ennit 'sy tourey as 'syn ouyr hwoaie as eh taishbyney asteraght ta enmyssit y Chrosh Hwoaie (ayns cosoylaght rish y Chrosh Yiass). Va'n Ollaye coontit mastey ny 48 co-hollys rollageagh va listit lesh y rollageyder Greagagh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh.

Ta'n Ollay cummal Deneb (ذنب, tessenlettyrit myr *ḏanab,* "famman")fer jeh ny rollageyn s'gilley 'sy speyr oie as y rollage jeh'n chied vooadys s'odjey voinmyr e "rollage ammanagh" as fer jeh corneilyn Hroorane y Touree, asteraght ta croo yrdjid y troorane ta jeeaghyn shiar. Chammah's shen, t'eh goaill stiagh moiraghyn scell-X cronnalagh as y çheshaght rollageagh vooar, Cygnus OB2. Ta NML Cygni coontit mastey ny rollageyn 'sy çheshaght shen as, chammh's shen, t'eh coontit mastey ny rollageyn smoo er fys ain. Ta'n co-hollys rollageagh cummal Cygnus X-1, rollage yeesoil scell-X ta cummal sur-oawr as cumraag feer vooar va sleih smooinaghtyn dy nee towl doo v'ayn. Shymmey corys rollageagh 'syn Ollay as planaidyn oc kyndagh rish Mishoon Kepler as y baght t'eh jannoo er un ayrn jeh'n speyr mygeayrt yn Ollay.

Ta'n chooid smoo jeh'n lieh hiar goaill stiagh ayrn jeh Boalley Mooar Hercules as y Chrosh Hwoaie 'sy speyr ghowin, filmad co-rollageyssagh ta coontit myr y strughtoor smoo er fys ain 'sy tuinney baghtal as eh coodaghey yn chooid smoo jeh'n speyr hwoaie.

## Imraaghyn

## Kianglaghyn magh

* ''The Deep Photographic Guide to the Constellations: Cygnus'' 
* Yn Ollay so-chriggaragh
* ''Star Tales'' lesh Ian Ridpath – Cygnus
* 4 Cygni Nebula
Krasnodar

She ard-valley ayns Creeagh Krasnodar, y Roosh, eh **Krasnodar** (). T'eh ny lhie er yn awin Kuban, mysh 100&nbsp;km veih'n Vooir Ghoo. Va **Yekaterinodar** (, 1793–1920) yn ennym elley va currit er yn ard-valley. She Krasnodar yn ard-valley smoo ayns jiass y Roosh as she ynnyd reiragh Chreeagh Krasnodar t'eh.

## Sleih
Ta 1,154,885 (2025) deiney cummal 'syn ard-valley. Rere yn earroo shen, she Krasnodar y 10oo ard-valley smoo 'sy Roosh. Ta ny smoo na 1.77 millioon deiney cummal 'syn ard-valley as 'sy cheer mygeayrt y mysh.

## Galleree

Krasnodar, Russia, near natural colors, Sentinel-2 satellite image 2018-SEP-18.jpg
Триумфальная арка и памятник Святой Екатерине (1).jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Екатерина Великая. Монумент.JPG


## Imraaghyn

## Kianglaghyn magh
* 
*
Çhebbeyder çhellveeish

Ta **çhebbeyder çhellveeish** (ny **oastagh çhellveeish**) çheet er peiagh ta çhebbal ny cur claareeyn çhellveeish as, dy mennick, gobbraghey myr peiagh meanagh da'n chlaare as da'n lught fakin. Dy mennick, ta sleih t'er ny gheddyn ard-ghoo ayns reamyssyn elley gobbraghey myr çhebbeyderyn, agh ta sleih elley geddyn enney as ad gobbraghey myr çhebbeyderyn ny lomarcan, lheid as çhebbeyderyn straihyn çhellveeish da paitçhyn ny claareeyn fys-hoilsheen.

## Currymyn
Dy mennick, ta çhebbeyderyn geddyn ard-ghoo ayns reamyssyn elley jeh'n vea oc, lheid as myr aghteyr, myr craishteyder, myr dooinney aitt, myr kiaulleyder, myr lhee, as myr shen. Foddee dy nee sur-oaylleeyn, lheid as sheanseyryn ny politickeyryn, çhebbeyderyn elley as ad çhebbal claareeyn bentyn rish nyn reamys oalaght (lheid as David Attenborough). Ta çhebbeyderyn elley prisal yn ard-ghoo va jeant oc ayns reamyssyn elley dy ghoaill ayrn 'sy çhebbal.

Ta sampleyryn y phossan jerrinagh shen goaill stiagh y fer aitt Goaldagh Michael Palin ta çhebbal claareeyn troilt (lheid as *[[Around the World in 80 Days with Michael Palin|Around the World in 80 Days]]*), as yn aghteyr Americaanagh Alan Alda, hebb *[[Scientific American Frontiers]]* feie ny smoo na jeihaght.

## Jeeagh er neesht
* Çhebbeyder naight
* Persoonid radio
* Pundit
* Traghteyr spoyrt

## Imraaghyn
Yn Moddey Mooar

She co-hollys rollageagh 'sy lieh-sfeyr niauoilagh yiass eh **yn Moddey Mooar** (ny **Canis Major** 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. T'eh enmyssit myr y Moddey Mooar noi ry-hoi'n Voddey Beg; ta'n piyr jeu soyllit dy mennick as ad geiyrt er y Çhelgeyr Mooar trooid y speyr. Ta Raad Mooar Gorree goll ny hrooid as ta çhaglymyn foshlit eigsoyalagh ry-gheddyn çheusthie jeh ny joaraghyn echey, goaill stiagh M41 er lheh.

Ta'n Moddey Mooar goaill stiagh Sirius, ny "Rollage y Voddee" myr t'eh enmyssit chammah, y rollage s'gilley 'sy speyr oie. She rollage ghial t'ee kyndagh rish y niessid eck da Corys ny Greiney as e gillid undinagh. Ayns neuchosoylaght rish shen, she rollageyn ard-lossanagh foddey voin ny rollageyn gial elley 'sy cho-hollys rollageagh. She Epsilon Canis Majoris (Adhara), ec 1.5 er mooadys, y nah rollage s'gilley 'sy cho-hollys rollageagh as y voir ghoulraght feer erskyn-ghorrym s'gilley 'sy speyr oie. Rere oardagh, ta'n sur-oawr bane-vuigh Delta (Wezen) ec 1.8, y foawr bane-ghorrym Beta (Mirzam) ec 2.0, ny sur-oawir vane-ghorrym Eta (Aludra) ec 2.4 as Omicron<sup>2</sup> ec 3.0, as y rollage yeesoil spectroscoipagh Zeta (Furud), ec 3.0 coontit mastey ny rollageyn s'gilley ayn. Ta'n ard-oawr jiarg VY CMa coontit mastey ny rollageyn smoo er fys ain, choud's nagh vel agh craue raadeeoil er  ec y rollage naeearaneagh RX J0720.4-3125.

## Imraaghyn

## Kianglaghyn magh

* ''The Deep Photographic Guide to the Constellations: Canis Major'' 
* Yn Moddey Mooar so-chriggaragh
Yn Shynnagh

She co-hollys rollageagh baiht 'sy speyr hwoaie eh **yn Shynnagh** (ny **Vulpecula** 'syn ennym Ladjynagh echey). Chur Johannes Hevelius enney er 'sy çhiaghtoo eash jeig as she eshyn denmys eh. T'eh soit ayns mean Hroorane y Touree (asteraght ta jeant seose jeh ny rollageyn gial Deneb, Vega, as Altair).

She Alpha Vulpeculae (Anser) y rollage s'gilley 'sy cho-hollys, ga nagh vel agh mooadys baghtal er 2.08 echey.

## Imraaghyn

## Kianglaghyn magh

*''The Deep Photographic Guide to the Constellations: Vulpecula'' 
*Vulpecula ec SEDS (Students for the Exploration and Development of Space) 
*Duillag M-27 ec SEDS 
*''Star Tales'' lesh Ian Ridpath - Vulpecula
Yn Cappan (co-hollys rollageagh)

She co-hollys rollageagh beg 'sy lieh-sfeyr niauoilagh yiass eh **yn Cappan** (ny **Crater** 'syn ennym Ladjynagh echey, Ladjynaghey jeh fockle Shenn-Ghreagagh *[[krater]]*, sorçh dy chappan ta ymmydit dy iu feeyn). V'eh coontit mastey ny 48 co-hollys rollageagh va listit lesh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. T'eh soilshaghey cappan va kianglt rish y jee Apollo as t'eh soit er dreeym y Pheisht Ushtey.

Cha nel rollage erbee ayn ny s'gilley na'n trass mooadys. Y daa rollage s'gilley, Delta Crateris, ta 3.56 er mooadys, as Alpha Crateris, ta 4.07 er mooadys, she rollage foawragh orange-vuigh mie-eashit ny s'feayrey as ny smoo na'n Ghrian. She rollage yeesoil eh Beta Crateris ta jeant seose jeh rollage oawragh vane as crivassan bane. Ta planaidyn er ny ve feddynit magh cruinlaghey shiaght corys rollageagh. Ta kuse veg dy cho-rollageyssyn cronnalagh, goaill stiagh Crater 2 as NGC 3981, as y quasar ard-ghooagh RX J1131 ry-gheddyn çheusthie jeh joaraghyn y cho-hollys rollageagh

## Imraaghyn

## Kianglaghyn magh

* ''The Deep Photographic Guide to the Constellations: Crater'' 
* Y Cappan so-chriggaragh
Yn Cabbyl Etlee (co-hollys rollageagh)

She co-hollys rollageagh 'sy speyr hwoaie eh **yn Cabbyl Etlee** (ny **Pegasus** 'syn ennym Ladjynagh echey, t'er ny enmyssey ass Pegasus, y cabbyl skianagh 'syn eayn-skeealleydaght Ghreagagh). V'eh coontit mastey ny 48 co-hollys tollageagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh.

She Epsilon Pegasi, sur-oawr oranje-vuigh ta enmyssit Enif chammah, y rollage s'gilley 'sy Chabbyl Etlee as eh eddyr 2.37 as 2.45 er mooadys baghtal; ta'n rollage shoh soilshey gobbaghan y chabbil. Ta Alpha (Markab), Beta (Scheat), as Gamma (Algenib), cur liorish Alpha Andromedae (Alpheratz) croo yn asteraght vooar ta enmyssit *Kerrin y Chabbil Etlee*. Ta planaidyn neughrianagh er ny ve feddynit magh as ad cruinlaghey daa chorys rollageagh jeig. She 51 Pegasi y chied rollage gollrish y Ghrian ain raad ren rollageyderyn feddyn magh dy row planaid neughrianagh ayn.

## Imraaghyn

## Kianglaghyn magh

* ''The Deep Photographic Guide to the Constellations: Pegasus'' 
* Y Cabbyl Etlee so-chriggaragh
*''Star Tales'' lesh Ian Ridpath&nbsp;– Pegasus
Yn Pherkin (co-hollys rollageagh)

She co-hollys rollageagh beg 'sy speyr hwoaie faggys da'n veanchiarkyl niauoilagh ee **yn Pherkin** (ny **Delphinus** 'syn ennym Ladjynagh echey, veih  () "perkin" y Çhenn Ghreagish). T'eh coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ as ta foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh. She nane jeh ny co-hollyssyn rollageagh sloo as eh rang-oardit 'sy 69oo ynnyd rere mooadys. Ta ny queig rollage s'gilley ayn croo asteraght er lheh ta soilshey perkin raad ta kiare rollage shassoo son y chorp as nane shassoo son y famman. Lesh y chlag, t'eh çhemmal rish y Çhynnagh, y Tide, yn Urley, yn Ymmyrkagh Ushtey, yn Chabbyl Beg, as y Chabbyl Etlee

She co-hollys rollageagh baiht t'eh, as cha nel agh daa rollage ayn ny s'gilley na 4 rere mooadys baghtal, Beta Delphini (Rotanev) ec mooadys er 3.6 as Alpha Delphini (Sualocin) ec mooadys er 3.8.

## Imraaghyn

## Kianglaghyn magh

* ''The Deep Photographic Guide to the Constellations: Delphinus'' 
* Y Pherkin so-chriggaragh
* ''Star Tales'' lesh Ian Ridpath – Delphinus
Yn Çhionneyder-aer

She co-hollys rollageagh 'sy lieh-sfeyr niauoilagh yiass eh **yn Çhionneyder-aer** (ny **Antlia** 'syn ennym Ladjynagh echey, veih   ("çhionneyder") y Çhenn Ghreagish). T'eh soilshey çhionneyder-aer as she **Antlia Pneumatica** y shenn-ennym Ladjynagh v'echey. Va'n co-hollys rollageagh bunnit lesh Nicolas-Louis de Lacaille 'sy 18oo eash. T'eh soit çheu hwoaie veih ny rollageyn ta croo fir jeh shiauill ny lhuingey Argo Navis (co-hollys rollageagh ny Shiauill) as t'eh slane ry-akin veih dowan-lheeadyn jiass veih 49 keim hwoaie.

She co-hollys rollageagh baiht t'eh; y rollage s'gilley ayn, foawr oranje-vuigh as rollage chaghlaee, s'liklee, ta enmyssit Alpha Antliae, t'eh eddyr 4.22 as 4.29 er mooadys baghtal. She corys rollageagh jeesoil dooree eh S Antliae ta caghlaa rere gillid dagh keayrt tra ta fer jeh ny rollageyn goll beealloo yn fer elley. Ta'n daa rollage cha giare rish y cheilley as dy vel ad rheynn poagey cadjin; nee ad çheet ry-cheilley 'sy traa ry-heet dys rollage hingyl y chroo. Chammah's shen, ta'n co-hollys rollageagh cummal planaidyn neughrianagh ayns daa chorys rollageagh, HD 93083 as WASP-66, y co-rollageys caslagh NGC 2997, as Co-rollageys Crivassanagh y Çhionneyder-aer.

## Imraaghyn

## Kianglaghyn magh

* ''The Deep Photographic Guide to the Constellations: Antlia'' 
* Y Çhionneyder-aer so-chriggaragh
Yn Cabbyl Beg

She co-hollys rollageagh baiht eh **yn Cabbyl Beg** (ny **Equuleus** 'syn ennym Ladjynagh echey). T'eh soit beggan çheu hwoaie veih'n veanchiarkyl niauoilagh. V'eh coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. T'eh ny nah cho-hollys rollageagh sloo lurg y Chrosh as eh 72 cheim cherrinagh er eaghtyr. Chammah's shen, t'eh feer vaiht as cha nel rollage erbee ayn ny s'gilley na'n chiarroo mooadys.

## Imraaghyn
### Symnaghyn

### Farraneyn-fys

* 
* Burnham, Robert (1978). *Burnham's Celestial Handbook: An observer's guide to the universe beyond the solar system*, ym-l 2. Dover Publications 
* Hoffleit+ (1991) *V/50 The Bright Star Catalogue*, 5oo ln aalhiasit, Yale University Observatory, Strasbourg astronomical Data Center
* 
* Ian Ridpath & Wil Tirion (2007). *Stars and Planets Guide*, Collins, Lunnin. . Princeton University Press, Princeton. .

## Kianglaghyn magh

* ''The Deep Photographic Guide to the Constellations: Equuleus'' 
* Y Cabbyl Beg so-chriggaragh
* ''Star Tales'' lesh Ian Ridpath – Equuleus
Yn Cubbyl (co-hollys rollageagh)

She co-hollys rollageagh er cassyn ny greiney 'sy lieh-sfeyr niauoilagh hwoaie eh **yn Cubbyl** (ny **Gemini** 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. T'eh kianglt rish y lannoon Castor as Pollux 'syn eayn-skeealleydaght Ghreagagh. She  (♊︎) y shenn chowrey astroaylleeagh echey.

## Imraaghyn

## Kianglaghyn magh

*''The Deep Photographic Guide to the Constellations: Gemini'' 
*WikiSky: Gemini 
*''Star Tales'' lesh Ian Ridpath &ndash; Gemini
Combaase y Varrinagh

She co-hollys rollageagh beg baiht 'sy speyr yiass eh **Combaase y Varrinagh**; (ny **Pyxis** 'syn ennym Ladjynagh echey, veih   y Çhenn Ghreagish as y daa jeu meenaghey "kishtey"). She aagherrid eh yn ennym Ladjynagh echey ta çheet ass **Pyxis Nautica** "Combaase y Varrinagh" ayns cosoylaght rish y Chombaase ta shassoo er son combaase dreaghteyr. Va Combaase y Varrinagh cummit lesh Nicolas-Louis de Lacaille 'sy 18oo eash as t'eh coontit mastey ny 88 co-hollys rollageagh noa-emshiragh.

Ta plaaney Raad Mooar Gorree goll trooid Combaase y Varrinagh. Ta ny tree rollage s'gilley ayn—Alpha, Beta, as Gamma Pyxidis—ry-akin ayns linney faggyssagh. She Alpha y rollage s'gilley ayn as eh 3.68 er mooadys baghtal. She rollage vane-ghorrym t'eh ta soit mysh  voin as ta mysh 22,000 keayrt ny s'lossanagh na'n Ghrian ain.

Ta Combaae y Varrinagh soit daggys da ny rollageyn chroo yn shenn-cho-hollys rollageagh Argo Navis, lhong Jason as ny h-Argonautyn. Va ayrnyn Argo Navis enmyssit y Kiouyl, Jerrey ny Lhuingey, as ny Shiauill, haink dy ve nyn go-hollyssyn rollageagh hene. 'Sy 19oo eash, chur John Herschel rish aa-enmyssey Pyxis myr Malus, ta meenaghey croan agh row yn eie shen er ny gholtey.

Ta'n co-hollys rollageagh cummal T Pyxidis, mysh 4 keim shiar hwoaie veih Alpha Pyxidis, nova aahaghyrtagh ta bruightey gerrid ny jeihaghtyn dys 7 er mooadys baghtal. Ta planaidyn neughrianagh er ny ve feddynit magh ayns tree corys rollageagh er y chooid sloo. Chammah's shen, ta çhaglym bluckanagh Chombaase y Varrinagh soit mysh 130,000 sollys-vlein voin 'syn ainey rollageyssagh. V'eh er credjal nagh row çhaglym bluckanagh erbee ayn agh nish t'eh currit roish foddee dy ren y red shoh scapail y Bodjal Magellanagh Mooar.

## Imraaghyn
Yn Combaase

She co-hollys rollageagh beg baiht 'sy speyr yiass eh **yn Combaase** (ny **Circinus** 'syn ennym Ladjynagh echey). V'eh meenit da'n chied cheayrt 'sy vlein 1756 lesh y rollageyder Frangagh Nicolas-Louis de Lacaille. She Alpha Circini y rollage s'gilley ayn as eh 3.19 er mooadys baghtal. She rollage beggan caghlaee t'eh, as she eshyn y rollage Ap gheyre-leaystee s'gilley 'sy speyr oie. She rollage chaghlaaee Chepheagh eh AX Circini as t'eh ry-akin da'n tooill. BX Circini, she rollage vaiht t'eh as t'eh er credjal dy row eh crooit lesh mestey daa chrivassan bane. Ta planaidyn ec daa rollage cosoylagh rish y Ghrian ain: ta daa phlanaid beg ec HD 134060, as ta planaid gollrish Jupiter ec HD 129445. Va'n yl-nova SN 185 ry-akin da'n chied cheayrt 'sy Chombaase 'sy vlein 185&nbsp;BNJ as v'eh er ny recortyssey lesh baghteyryn Sheenagh. Ta daa nova elley er ny ve recortyssit er y gherrid 'sy 20oo eash

Ta Raad Mooar Gorree roie trooid y cho-hollys rollageagh, as eh cummal reddyn er lheh lheis as y çhaglym foshlit NGC 5823 as y neeal planaidagh NGC 5315. Chammah's shen, ta'n Combaase cummal co-rollageys caslagh cronnalagh, Co-rollageys y Chombaase va feddynit magh 'sy vlein 1977; she eshyn yn sampleyr jeh co-rollageys Seyfert s'niessey da Raad Mooar Gorree. Ny Circinidyn Alpha (ACI), she frass dreigaghyn t'ad va feddynit magh 'sy vlein 1977 myrgeddin as t'ad gahghey veih'n cho-rollageys shoh.

## Imraaghyn

## Kianglaghyn magh

* ''The Deep Photographic Guide to the Constellations: Circinus''
Yn Clag (co-hollys rollageagh)

She co-hollys rollageagh 'sy lieh-sfeyr niauoilagh yiass ta jeant ass shey rollage eh **yn Clag** (ny **Horologium** 'syn ennym Ladjynagh echey, veih   y Çhenn Ghreagish). V'eh er ny veenaghey da'n chied cheayrt 'sy vlein 1756 lesh y rollageydyer Frangagh Nicolas-Louis de Lacaille as she ehsyn hoyllee eh myr clag marish crogheydane as laue thootçhey. 'Sy vlein 1922 va'n co-hollys rollageagh aaveenit lesh yn Unnaneys Rollageydagh Eddyrashoonagh myr ard jeh'n sfeyr niauoilagh ta goaill stiagh rollageyn Lacaille as, veih shen, t'eh er ny ve coontit mastey ny 88 co-hollys rollageagh noa-emshiragh enmyssit. Ta ard y Chluig slane ry-akin dauseyn ta jeeaghyn er as ad soit çheu yiass veih 23°N.

She Alpha Horlogii y rollage s'gilley as eh 3.85 er mooadys baghtal. She rollage oawragh oranje-vuigh vie-eashit t'eh as t'eh er ny volgaghey dys 11 cheayrt crantessen ny Greiney ain. Y rollage chaghlaaee foddey-earishagh, R Horologii (4.7 dys 14.3), ta fer jeh ny caghlaaghyn gillid smoo ayn mastey dagh rollage 'sy speyr oie echey ta ry-akin da'n tooill. Ta planaidyn neughrianagh ec wheesh as kiare corys rollageagh ayn; ta nane jeu er y chooid sloo—Gliese 1061—cummal planaid neughrianagh ta cruinlaghey ayns cryss yn-vaghagh y rollage.

## Imraaghyn
### Symnaghyn

### Farraneyn-fys

* 

## Kianglaghyn magh

* ''The Deep Photographic Guide to the Constellations: Horologium'' 
* Y Clag so-chriggaragh
Coma Berenices

She shenn asteraght 'sy speyr hwoaie t'er ny ve meenit myr fer jeh ny 88 co-hollys rollageagh  eh **Coma Berenice**. T'eh soit ayns troa y chiarroo kerrin co-rollageyssagh, eddyr y Leon as y Bochilley, as t'eh ry-akin 'sy daa lieh-chruinney. Ta'n ennym echey meenaghey "Folt Berenice" 'sy Ladjyn as t'eh çheet er y Venrein Berenice II yn Egypt, hebbal e folt liauyr myr oural breearragh. V'eh currit stiagh ayns rollageydys y Theihll Heear car y trass eash RC lesh Conon veih Samos as v'eh co-niartit ny s'odjey myr co-hollys rollageagh lesh Gerardus Mercator as Tycho Brahe. She eshyn yn ynrican co-hollys rollageagh noa-emshiragh dy row enmyssit ass peiagh shenndeeagh.

She Alpha, Beta, as Gamma Comae Berenices ny h-ard-rollageyn 'sy cho-hollys rollageagh. T'ad croo lieh-cherrin ta enmyssit Çhaglym Rollageagh Coma as ta skiogynfar-smooinaghtagh Berenice roie liorish e hessenane. She Beta Comae Berenices, rollage ard-straihagh gollrish y Ghrian ain ta 4.2 er mooadys baghtal, y rollage s'gilley ayn. Ta Coma Berenices cummal y Poull Co-rollageyssagh Hwoaie as fer jeh ny çhaglymyn co-rollageyssagh s'berçhagh ayn, Çhaglym Coma, ayrn jeh Sur-haglym Coma. Ta Malin 1, y chied cho-rollageys jeh gillid eaghtyragh vaiht, soit ayn. Ta'n yl-nova SN 1940B coontit myr y chied yl-nova jeh sorçh II ren rollageyderyn baghtal dy oaylleeagh. She frauehoylley jeh rang epennymagh jeh rollageyn caghlaaee. She raadee un rass dreigaghyn, ny Coma Berenicidyn, eh yn co-hollys rollageagh as eh coontit mastey ny frassyn dreigaghyn s'tappee er bieauid er .

## Noteyn

## Imraaghyn

## Kianglaghyn magh

* ''The Deep Photographic Guide to the Constellations: Coma Berenices'' 
* Coma Berenices so-chriggaragh
Yn Reill (co-hollys rollageagh)

She co-hollys rollageagh beg 'sy lieh-sfeyr niauoilagh yiass eh **yn Reill** (ny **Norma** 'syn ennym Ladjynagh echey). T'eh soit eddyr yn Altar as y Moddey Oaldey, as t'eh coontit mastey yn daa cho-hollys rollageagh va cummit 'sy 18oo eash lesh y rollageyder Frangagh Nicolas-Louis de Lacaille. Ta'n ennym echey çheet er kern-uillin as t'eh soylley reilleyder, croshvaccart, dronvaccart, ny levyl. T'eh foast coontit mastey ny 88 co-hollys rollageagh noa-emshiragh.

Ta kiare jeh ny rollageyn by yilley 'sy Reill—Gamma, Delta, Epsilon, as Eta—croo kerrin ayns magher ny rollageyn baiht. She Gamma<sup>2</sup> Normae y rollage s'gilley ayn as eh 4.0 er mooadys baghtal. Ta Mu Normae coontit mastey ny rollageyn smoo lossanagh t'er fys ain as lossanaght echey eddyr kiare millioon as un villioon keayrt ny smoo na lossanaght ny Greiney ain. Ta planaidyn neughrianagh ry-gheddyn ayns kiare corys rollageagh er fys ain. Ta Raad Mooar Gorree, Laue yn Reill er lheh, goll trooid y Reill as ta'n co-hollys rollageagh cummal hoght çhaglym foshlit ta ry-akin lesh cooney daahooillee. Chammah's shen, ta'n co-hollys rollageagh cummal Abell&nbsp;3627, ny Çhaglym y Reill, fer jeh ny çhaglymyn co-rollageyssyn smoo gloutagh t'er fys ain.

## Imraaghyn

## Kianglaghyn magh
* Y Reill so-chriggaragh
Yn Uillin-towsheyder (co-hollys rollageagh)

She co-hollys rollageagh beg er y veanchiarkyl niauoilagh eh **yn Uillin-towsheyder** (ny **Sextans** 'syn ennym Ladjynagh echey). V'eh meenit as currit stiagh lesh y rollageyder Polynnagh Johannes Hevelius. Ta'n ennym Ladjyn echey çheet er uillin-towsheyder rollageydagh, greie va ymmydit dy mennick lesh Hevelius son e vaghtyn.

## Troyn
She co-hollys rollageagh mean-vooadit eh yn Uillin-towsheyder, as t'eh çhemmal rish y Leon 'sy twoaie, bentyn rish y Pheisht Ushtey 'sy neear yiass, as rish y Chappan 'sy niar yiass. She "Sex" yn aagherrid tree-lettyr va doltit ec yn Unnaneys Rollageydagh Eddyrashoonagh 'sy vlein 1922. Ta joaraghyn oikoil y cho-hollys rollageagh, myr va meenit lesh y rollageyder Belgagh Eugène Delporte 'sy vlein 1930, meenit lesh kerrin. 'Sy chorys co-ordnaidyn meanchiarkylagh, ta ny joaraghyn soit eddyr  as  er kiart-irree, as eddyr  as  er jee-chleayney. Er-yn-oyr dy vel eh soit faggys da'n phlaaney ecliptagh, ta'n Eayst as ny planaidyn grian-choryssagh goll tessen y cho-hollys rollageagh dy mennick, as tessen y chorneil hiar hwoaie er lheh.

## Soyllaghyn y cho-hollys rollageagh

## Imraaghyn

## Kianglaghyn magh

* ''The Deep Photographic Guide to the Constellations: Sextans'' 
* Yn Uillin-towsheyder so-chriggaragh
* ''Star Tales'' lesh Ian Ridpath – Sextans
Keeagh yn Assyl (co-hollys rollageagh)

She co-hollys rollageagh as asteraght 'sy lieh-sfeyr niauoilagh hwoaie eh **Keeagh yn Assyl** (ny **Cassiopeia** 'syn ennym Ladjynagh echey). Ta'n ennym Ladjynagh echey enmyssit ass y venrein voyrnagh Cassiopeia, moir Andromeda, 'syn eayn-skeealleydaght Ghreagagh boasteil mychione e aalid gyn soyllaghey. V'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh ta listit lesh yn Unnaneys Rollageydagh Eddyrashoonagh. S'aashagh enney y chur er kyndagh rish y chummey 'W' er lheh echey ta crooit lesh queig rollage ghial.

Ta Keeagh yn Assyl soit 'sy speyr hwoaie heose veih'n dowan-lheeadyn 34°N as t'eh ry-akin feie ny bleeaney. Ayns ny tropickyn as ny fo-hropickyn, t'eh ny s'leayrey veih Mean Fouyir derrey Mee Houney leah, as ec dowan-lheeadyn heese veih 25°S t'eh ry-akin dy imbagh injil 'sy speyr da'n twoaie.

At magnitude 2.2, She Alpha Cassiopeiae, ny Schedar, y rollage s'gilley ayns Keeagh yn Assyl as eh 2.2 er mooadys baghtal. Ta'n co-hollys rollageagh cummal fir jeh ny rollageyn smoo lossangh t'er fys ain, goaill stiagh ny h-ard-oawir vuigh Rho Cassiopeiae as V509 Cassiopeiae as yn ard-oawr bane 6 Cassiopeiae. 'Sy vlein 1572, ren yl-nova Tycho Brahe lossey dy gial ayns Keeagh yn Assyl. Keeagh yn Assyl A, she remlad yl-nova t'eh as y voir radio neughrianagh s'gilley 'sy speyr as eh ny s'yrjey na 1&nbsp;GHz er menkid. Ta kiare corys jeig cummal planaidyn neughrianagh, goaill stiagh HD 219134 as eh cummal shey planaid er y chooid sloo. Ta meer verçhal jeh Raad Mooar Gorree roie trooid Keeagh yn Assyl ta cummal ram çhaglymyn foshlit, rollageyn lossanagh aeg y jysk co-rollageyssagh, as neealyn. She co-rollageys meereiltagh eh IC 10, y co-rollageys rollage-vleaystee s'niessey da Corys ny Greiney as yn ynrican co-rollageys jeh'n torçh shen 'sy Phossan Ynnydagh.

## Noteyn

## Imraaghyn

## Kianglaghyn magh

* ''The Deep Photographic Guide to the Constellations: Cassiopeia'' 
* Keeagh yn Assyl so-chriggaragh
* ''Star Tales'' lesh Ian Ridpath – Cassiopeia
Hercules (co-hollys rollageagh)

She co-hollys rollageagh 'sy lieh-sfeyr niauoilagh hwoaie eh **Hercules**. T'eh enmyssit ass Hercules, y feniagh 'syn eayn-skeealleydaght Raueagh v'er ny gholtey veih'n eniagh Greagagh Heracles. Va Hercules coontit mastey ny 48 co-hollys rollageydagh va listit lesh y rollageyder Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh. T'eh ny wheiggoo co-hollys rollageagh smoo as y fer smoo mastey ny 50 co-hollys rollageagh gyn rollage ny s'gilley na +2.5 er mooadys baghtal.

## Imraaghyn

## Kianglaghyn magh

* ''The Deep Photographic Guide to the Constellations: Hercules'' 
* Hercules so-chriggaragh
* ''Star Tales'' lesh Ian Ridpath – Hercules
Rollaghyn co-hollyssyn rollageagh

Shoh **rollaghyn ny [[co-hollys rollageagh|co-hollyssyn rollageagh]]** ta ry-gheddyn:

* Co-hollyssyn rollageagh enmyssit lesh yn URE – rolley ny co-hollyssyn rollageagh roie ny "noa-emshiragh"
* Eear-cho-hollyssyn rollageagh – rolley eear-cho-hollyssyn rollageagh
* Co-hollyssyn rollageagh y Vible – rolley ny co-hollyssyn rollageagh va jeant lesh Julius Schiller
* Co-hollyssyn rollageagh Sheenagh – co-hollyssyn rollageagh Sheenagh tradishoonagh
* Rolley Nakshatraghyn – kerrooyn liorish ecliptagh yn Eayst
* Co-hollyssyn rollageagh enmyssit lesh yn URE rere uillin stooalt – rolley ny co-hollyssyn rollageagh rere eaghtyr
* Co-hollyssyn rollageagh enmyssit lesh yn URE rere leayrid heer-oaylleeagh – rolley ny co-hollyssyn rollageagh er ny listal rere dowan-lheead

## Jeeagh er neesht
* Rollaghyn reddyn rollageydagh
* Asteraght (rollageydys)
Yn Fainagh

She co-hollys rollageagh 'sy lieh-sfeyr niauoilagh hwoaie eh **yn Fainagh** (ny **Auriga** 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy 2h eash BNJ as t'eh coontit jiu mastey ny 88 co-hollys rollageagh noa-emshiragh ta enmysit lesh yn Unnaneys Rollageydagh Eddyrashoonagh. Ta'n ennym Ladjynagh echey ("y faineyder") kianglt rish ram sleih feayn-skeealleydagh, lheid as Erichthonius as Myrtilus. Ta'n Fainagh shassoo magh ny share car fastyryn geuree 'sy lieh-chruinney hwoaie, cur liorish queig co-hollys rollageagh elley as rollageyn oc ayns asteraght Shey-lhiattaghan y Gheuree. Kyndagh rish y jee-chleayney twoaieagh echey, cha nel y Fainagh slane ry-akin ny s'odjey jiass na −34°; son fakideryn ny s'odjey jiassagh, t'eh ny lhie lieh-ayrn, ny slane, fo oirr ny cruinney. She co-hollys rollageagh mooar eh ta 657 keim cherrinagh er eaghtyr, ny lieh-eaghtyr y Pheisht Ushtey.

Y rollage s'gilley ayn, Capella, she corys yl-rollageagh quaagh t'eh ta coontit mastey ny rollageyn s'gilley 'sy seyr oie. She rollage chaghlaaee anaasagh eh Beta Aurigae as s'mooar s'jeean ny studeyryssyn t'er ny ve jeant er Epsilon Aurigae, rollage yeesoil dooree foddey-earishagh ta faggys dooin. Kyndagh rish y toiaghey echey faggys da Raad Mooar Gorree geuree, shymmey çhaglym foshlit gial ta soit çheusthie jeh ny joaraghyn echey, goaill stiagh M36, M37, as M38, targadyn feer chadjin da rollageyderyn amateyragh. Cur liorish shen, ta neeal kianglt rish y rollage chaghlaaee AE Aurigae, Neeal y Rollage Ailagh, shassoo magh dy geyre.

'Sy rollageydys Sheenagh, va rollageyn yn Ainagh goit stiagh ayns ram co-hollyssyn rollageagh, goaill stiagh fainee niauoilagh ny h-impiryn va jeant seose ass ny rollageyn s'gilley jeh'n cho-holly rollageagh. She moir da raadee ny h-Aurigidyn, ny h-Aurigidyn Zeta, ny h-Aurigidyn Delta, as ny h-Aurigidyn Iota sheiltynit.

## Jallooyn y cho-hollys rollageagh

## Imraaghyn
### Symnaghyn

### Farraneyn-fys

* 
* 
* 
* 

## Kianglaghyn magh

* ''The Deep Photographic Guide to the Constellations: Auriga'' 
* Y Fainagh so-chriggaragh
* ''WIKISKY.ORG'': Auriga
Yn Moddey Oaldey (co-hollys rollageagh)

She co-hollys rollageagh 'sy speyr yiass eh **yn Moddey Oaldey** (ny **Lupus** 'syn ennym Ladjynagh echey). Va'n Moddey Oaldey coontit mastey ny 48 co-hollys rollageagh va listit lesh y rollageyder Greagagh Ptolemy 'sy 2h eash BNJ as t'eh foast coontit mastey ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh ga dy row eh coontit er y chooid smoo myr asteraght kianglt rish co-hollys rollageagh y Chentaur my-niessey.

## Kianglaghyn magh

* Yn Moddey Oaldey so-chriggaragh
* ''Star Tales'' lesh Ian Ridpath – Lupus
Yn Leon Beg

She co-hollys rollageagh beg baiht 'sy lieh-sfeyr niauoilagh hwoaie eh **yn Leon Beg** (ny **Leo Minor** 'syn ennym Ladjynagh echey). Ta'n ennym echey shassoo jeeragh noi'n Leon, y leon mooar. T'eh soit eddyr y Cheeaght 'sy twoaie as y Leon 'sy jiass. Cha row yn Leon Beg coontit myr co-hollys rollageagh er lheh lesh ny rollageyderyn classicagh; v'eh enmyssit lesh Johannes Hevelius 'sy vlein 1687.

Ta 37 rollage 'sy cho-hollys rollageagh ny s'gilley na 6.5 er mooadys baghtal; ta tree rollage ny s'gilley na 4.5. Ta 46&nbsp;Leonis Minoris, foawr oranje-vuigh ta 3.8 er mooadys, soit mysh 95&nbsp;sollys-vlein veih'n Dowan. She Beta Leonis Minoris ec 4.4 er mooadys y nah rollage s'gilley as yn ynrican rollage 'sy cho-hollys rollageagh lesh enmyssey Bayer. She rollage yeesoil t'eh ta jeant seose jeh foawr oranje-vuigh as rollage ard-straihagh vane-vuigh. She 21&nbsp;Leonis Minoris, rollage ard-straihagh vane bieau-hyndaaee ta 4.5 er mooadys meanagh. Chammah's hen, ta'n co-hollys rollageagh cummal daa rollage as coryssyn planaidagh oc, daa phiyr dy cho-rollageyssyn eddyr-obree, as Hanny's Voorwerp, red dowin-speyrey er lheh.

## Imraaghyn

## Kianglaghyn magh

*''The Deep Photographic Guide to the Constellations: Leo Minor'' 
*Yn Leon Beg so-chriggaragh
Ny Moddee Helg

She co-hollys rollageagh beg 'sy lieh-sfeyr niauoilagh hwoaie ad **ny Moddee Helg** (ny **Canes Venatici** 'syn ennym Ladjynagh echey). She fer jeh ny 88 co-hollys rollageagh noa-emshiragh ta enmyssit lesh yn Unnaneys Rollageydagh Eddyrashoonagh (URE). V'eh crooit lesh Johannes Hevelius 'sy 17oo eash. Dy mennick, t'eh soilshit myr moddee helg y Vochilley, co-hollys rollageagh my-niessey.

She Cor Caroli y rollage s'gilley ayn as eh 2.90 er mooadys baghtal. Ta La Superba (Y&nbsp;CVn) oontit myr fer jeh ny rollageyn s'jiargey ta ry-akin da'n tooill as ny rollageyn carboan s'gilley. She co-rollageys caslagh eh Co-rollageys y Cluggan ta cleaynit eddin noi'n Dowan as she eshyn va'n chied cho-rollageys er dy row e dooghys caslagh er ny phrowal. Chammah's shen, ta'n quasar TON 618 coontit myr fer jeh ny tuill ghoo smoo gloutagh as glout 66 billoon glout greiney echey.

## Imraaghyn

## Kianglaghyn magh

* Jallooyn jeh ny Moddee Helg as ny çhaglymyn rollageyn as co-rollageyssyn ta ry-gheddyn ayn er AllTheSky.com
* Kaart so-chriggaragh ny Moddee Helg
Yn Scape (co-hollys rollageagh)

She co-hollys rollageagh beg eh **yn Scape** (ny **Scutum** 'syn ennym Ladjynagh echey). V'eh crooit lesh Johannes Hevelius 'sy vlein 1684 fo'n ennym **Scutum Sobiescianum**, ny "Scape Sobieski." T'eh soit beggan çheu yiass veih'n veanchiarkyl niauoilagh as ta ny kiare rollage s'gilley croo cummey daiman keyl. T'eh coontit mastey ny 88 co-hollyssyn rollageagh noa-emshiragh ta enmyssit lesh yn Unnaneys Rollageydagh Eddyrashoonagh as va meenit oc 'sy vlein 1922.

## Imraaghyn

## Kianglaghyn magh

* ''The Deep Photographic Guide to the Constellations: Scutum''
Formlaghys BSSN

She formlaghys y chonastaght chadjin eh **formlaghys BSSN** (formlaghys Baumgarte, Shapiro, Shibata, Nakamura). V'eh er ny lhiasaghey lesh Thomas W. Baumgarte, Stuart L. Shapiro, Masaru Shibata, as Takashi Nakamura eddyr ny bleeantyn 1987 as 1999. She caghlaa lesh formlaghys ADM t'eh, v'er ny lhiasaghey ayns ny 1950yn.

She formlaghys Hamilton nagh vel lowal yn-soyllaghyn earrooagh shickyr as foddey-çhiarrymagh. 'Syn ormlaghys BSSN, ta cormidyn ADM er nyn gaghlaa lesh cur stiagh ceaghlee choonee. Ta'n formlaghys er ny ve prowit son aafilley foddey-çhiarrymagh dy honnyn ym-hayrnagh linnagh as er ny ve ymmydit son cooishyn eigsoylagh lheid as yn-soylley yn aafilley neu-linnagh tonnyn ym-hayrnagh ny aafilley as covuilley [tuill ghoo.

==Jeeagh er neesht==
*[Formlaghys ADM
*Co-ordnaidyn canoanagh
*Ym-hayrn canoanagh
*Obbrinaght Hamilton

## Imraaghyn
Isabel May

She ben-aghteyr Americaanagh ee **Isabel May** (ruggit er21 Sauin 2000). Hayrn ee tastid da'n chied cheayrt tra chloie ee y studeyr scoill ard Katie Cooper, fer jeh ny paartyn toshee 'sy straih *[[Alexa & Katie]]* (2018–2020) lesh Netflix, as hayrn ee tastid s'odjey myr y co-characteyr toshee (as insheyder) Elsa Dutton 'sy straih *[[1883 (straih hellveeish)|1883]]* (2021–2022) lesh Paramount+, raad ren ee aaruggyr y paart myr yn insheyder jeh'n straih eiyrtagh echey, *[[1923 (straih hellveeish)|1923]]* (2022–2025).

## Imraaghyn

## Kianglaghyn magh
*